4 Fa o rulaganyetsa kokoano e e ntseng jalo e bile e le wena yo o ikarabelelang ka yone, o tshwanetse wa akanya ka kelotlhoko ka se se rulaganngwang, tota le fa o laletsa badumedi ka wena ba se kae fela go tla go ja mmogo le go tlotla ka botsalano. (Baroma 12:13) O ka rata go tlhomamisa gore “dilo tsotlhe di diragale ka mokgwa o montle,” di kaelwa ke “botlhale jo bo tswang kwa godimo.” (1 Bakorintha 14:40; Jakobe 3:17) Moaposetoloi Paulo o ne a kwala jaana: “E ka ne lo a ja kgotsa lo a nwa kgotsa lo dira sepe fela, dirang dilo tsotlhe kgalaletsong ya Modimo. Ithibeng mo go nneng ba ba kgopisang.” (1 Bakorintha 10:31, 32) Dingwe tsa dilo tse di tlhokang go elwa tlhoko thata ke dife? Go ela dilo tseno tlhoko pele ga kokoano go ka thusa go tlhomamisa gore wena le baeng ba gago lo tla bontsha gore lo diragatsa se lo se dumelang.—Baroma 12:2.